林峯S形走位十字韌帶斷一半 恨同劉俊謙拍BL四角戀
2024年04月26日 20:01
東網電視
更多新聞短片
藝人林峯、劉俊謙、胡子彤同張文傑近日現身ViuTV節目《周六食花生》,宣傳電影《九龍城寨之圍城》,分享拍攝期間的趣事和感受。今次戲中有大量打鬥場面,林峯自爆受傷驚險事:「有個動作係要S字形走位,之後去檢查嗰陣先發現原來十字韌帶斷咗一半。仲有次試戲嗰陣,係二樓同武師對打,個情景就係佢要向我進攻,我就要向後退,但我唔小心差錯腳,由二樓跌咗落一樓。好彩下面有一堆道具墊住,就冇點受到傷。最唔抵係當時未開機,冇拍到。」而劉俊謙指拍攝期間不小心被電單車死氣喉燙傷小腿,胡子彤則意外被踢傷下巴,需縫14針。
談及對彼此的印象時,劉俊謙笑言小時候是看《尋秦記》長大,所以林峯是陪自己成長的一個大哥哥,並指其十分溫柔和細心:「佢知道我好鍾意食朱古力,有日拍到好攰,佢就遞咗盒朱古力送畀我,嗰刻真係覺得嗰盒朱古力係我嘅所有。」被問及下次4位兄弟合作會想拍甚麼題材,林峯笑言想一齊拍BL四角戀,令在場所有人都哭笑不得。